ระบบรถไฟรางคู่ 3 เส้นแรก แนวโน้มก่อสร้างได้ปลายปีนี้
ระบบรถไฟรางคู่ 3 เส้นแรก มีแนวโน้มก่อสร้างได้ปลายปี 53 นี้&nbsp; เชื่อมีศักยภาพรองรับผู้โดยสารได้ดี
24 มี.ค. 2553

ระบบรถไฟรางคู่ 3 เส้นแรก มีแนวโน้มก่อสร้างได้ปลายปี 53 นี้  เชื่อมีศักยภาพรองรับผู้โดยสารได้ดี
นายประณต สุริยะ รองผู้อำนวยการสำนักงานนโยบายและแผนการขนส่งและจราจร (สนข.) กล่าวหลังเปิดการสัมมนาวิชาการครั้งที่1 เรื่องศึกษาความเหมาะสมและออกแบบเบื้องต้นระบบรถไฟรางคู่ เพื่อการส่งและการจัดการโลจิสติกส์ ว่า ข้อสรุปจากการสัมมนาครั้งนี้ คาดว่าจะศึกษาเส้นทางรางคู่ระยะเร่งด่วน 3 เส้นทาง จากมติครม.เมื่อวันที่ 17 พ.ย. 52 ที่เห็นชอบให้พัฒนารางคู่ 5 เส้นทาง ระยะทาง 767 กม. ซึ่ง 3 เส้นทางแรกคาดว่าจะทำได้ภายในสิ้นปี 53 นี้ คือ 1. สายเหนือ จะก่อสร้างรถไฟรางคู่ 3 เส้นทางในปีแรก สายเหนือ ช่วงลพบุรี-นครสวรรค์ 2. สายตะวันออกเฉียงเหนือ ช่วงมาบกะเบา-นครราชสีมา และสายใต้ ช่วงนครปฐม-หนองปลาดุก –หัวหิน  ทั้งนี้ เชื่อว่าใน 3 เส้นทางดังกล่าวล้วนมีศักยภาพในการรองรับผู้โดยสารและการขนส่งสินค้ารวม อีกทั้งยังสามารถเชื่อมโยงการขนส่งในเส้นทางอื่นของการรถไฟแห่งประเทศไทยได้ด้วย โดยเดือนนี้จะมีการเปิดรับฟังความคิดเห็นที่จังหวัดนครราชสีมาและจังหวัดในภาคเหนือ 
ทั้งนี้ เมื่อดำเนินการครบทุกขั้นตอนแล้วก็จะมีการสรุปผลและเสนอกระทรวงคมนาคม พร้อมทั้งนำเรื่องรายงานคณะรัฐมนตรีต่อไป